**ΕΡΤ1 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ1 από τη ΔΕΥΤΕΡΑ 13 ΙΟΥΝΙΟΥ διαμορφώνεται ως εξής:**

**Δευτέρα έως και Σάββατο, στις 19:00: «ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ» (AGATHA CHRISTIE'S POIROT) Κ8 GR**

**Δευτέρα έως και Παρασκευή, στις 20:00:  «ΚΙ ΟΜΩΣ ΕΙΜΑΙ ΑΚΟΜΑ ΕΔΩ» (Ε)  Κ8 W**

**Συγκεκριμένα:**

**ΔΕΥΤΕΡΑ 13 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Γ΄ ΚΥΚΛΟΣ και με υπότιτλους για Κ/κωφούς και βαρήκοους θεατές**

**Βραβευμένη αστυνομική σειρά μυστηρίου**

Η βραβευμένη σειρά είναι βασισμένη στα αστυνομικά μυθιστορήματα και διηγήματα της **Άγκαθα Κρίστι** με τον αγαπημένο   αινιγματικό,  εκκεντρικό και εξαιρετικά ευφυή διάσημο ντετέκτιβ **Ηρακλή Πουαρό.**

Είναι  από τους πιο διάσημους  ντετέκτιβ  σε όλη τη μυθιστοριογραφία και  πολύ πιστεύουν πως είναι  και η μεγαλύτερη δημιουργία της  Άγκαθα Κρίστι.

Ο Βέλγος ντετέκτιβ πρωτοεμφανίστηκε το 1916, πρωταγωνίστησε  σε 33 μυθιστορήματα και  65 διηγήματα και είναι ο μόνος φανταστικός χαρακτήρας που τιμήθηκε  με πρωτοσέλιδη νεκρολογία στην εφημερίδα «The New York Times».

Ο Ηρακλής Πουαρό είναι διάσημος Βέλγος συνταξιούχος αστυνομικός, ο οποίος εγκαταστάθηκε μετά τον Α΄ Παγκόσμιο Πόλεμο στο Λονδίνο και εμπλέκεται  σε υποθέσεις δολοφονίας και μυστηρίου.  Συνήθως  συνοδεύεται από τον κομψό και αξιόπιστο  φίλο του τον  Κάπτεν  Χέιστινγκς  και συνεργάζεται  με τον   φιλικό του αντίπαλο, τον ντετέκτιβ  Αρχιεπιθεωρητή της Σκότλαντ  Γιαρντ, Τζέιμς Τζαπ.  Στον Πουαρό  αρέσει η τάξη και η συμμετρία παντού, απεχθάνεται τη σκόνη, τα βρόμικα σπίτια και προτιμά  τους εσωτερικούς χώρους και ιδιαίτερα  την κεντρική θέρμανση τον χειμώνα.

Εκτιμά επίσης τη μέθοδο και το μεγαλύτερο εργαλείο γι’ αυτόν είναι να χρησιμοποιεί τα «μικρά γκρι κύτταρα» του εγκεφάλου, ιδιαίτερα  για την επίλυση  εγκλήματος.  Χλευάζει μεθόδους, όπως η συλλογή στάχτης του τσιγάρου, η αναζήτηση  ενδείξεων  με μεγεθυντικό φακό ή η λήψη δακτυλικών  αποτυπωμάτων.

Πιστεύει ότι κάθε  έγκλημα μπορεί να λυθεί απλά  εάν καθίσεις σε μια πολυθρόνα και σκεφτείς, τοποθετώντας τα κομμάτια του παζλ σωστά. Φυσικά, το  μουστάκι του Πουαρό είναι εξίσου γνωστό, όπως τα «μικρά γκρι κύτταρα».  Είναι πολύ περήφανος για το κερωμένο μαύρο μουστάκι του και είναι πάντα σχολαστικά ντυμένος από την κορφή μέχρι τα λουστρίνι παπούτσια του.

**Η σειρά έχει βραβευτεί με το BAFTA TV Awards, καθώς και δύο φορές με το On Line Film and Television Association.**

**«Τραγωδία στην έπαυλη» (The tragedy of Marsdon Manor)**

Ο επιθεωρητής Πουαρό ερευνά μια υπόθεση όταν ένας άντρας βρίσκεται νεκρός στην έπαυλή του και όλες οι ενδείξεις οδηγούν στην υπόθεση ότι πέθανε από το φόβο του από τα πνεύματα που είχαν στοιχειώσει την έπαυλη.

Πρωταγωνιστεί ο **Ντέιβιντ Σάτσετ (στο ρόλο του Ηρακλή Πουαρό)**

**Παίζουν:** Χιου Φρέιζερ, Φίλιπ Τζάκσον, Πολίν Μοράν, Ζόι Γουαναμέικερ, Ντέιβιντ Γέλαντ.  
**Σκηνοθεσία:** Έντουαρντ Μπένετ, Ρένι Ράι

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W**

**Ρομαντική κωμωδία**

**Η ιστορία…**

Η Κατερίνα (Kατερίνα Γερονικολού) μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.

Τώρα, στα 33 της, μαθαίνει από τον Αλέξανδρο (Γιάννη Τσιμιτσέλη), διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.

Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…

Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της Κέλλυ (Ελπίδα Νικολάου) μέχρι τον άπιστο σύντροφό της Δημήτρη (Σταύρο Σβήγκο) και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.

Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;

Σενάριο: **Κωνσταντίνα Γιαχαλή, Παναγιώτης Μαντζιαφός**

Σκηνοθεσία: **Σπύρος Ρασιδάκης**

Δ/νση φωτογραφίας: **Παναγιώτης Βασιλάκης**

Σκηνογράφος: **Κώστας Παπαγεωργίου**

Κοστούμια: **Κατερίνα Παπανικολάου**

Casting: **Σοφία Δημοπούλου-Φραγκίσκος Ξυδιανός**

Παραγωγοί: **Διονύσης Σαμιώτης, Ναταλύ Δούκα**

Εκτέλεση Παραγωγής: **Tanweer Productions**

**Παίζουν**: **Κατερίνα Γερονικολού** (Κατερίνα), **Γιάννης Τσιμιτσέλης** (Αλέξανδρος), **Σταύρος Σβήγκος** (Δημήτρης), **Λαέρτης Μαλκότσης** (Πέτρος), **Βίβιαν Κοντομάρη** (Μαρκέλλα), **Σάρα Γανωτή** (Ελένη), **Νίκος Κασάπης** (Παντελής), **Έφη Γούση** (Ροζαλία), **Ζερόμ Καλούτα** (Άγγελος), **Μάρω Παπαδοπούλου** (Μαρία), **Ίριδα Μάρα** (Νατάσα), **Ελπίδα Νικολάου** (Κέλλυ), **Διονύσης Πιφέας** (Βλάσης), **Νάντια Μαργαρίτη** (Λουκία) και ο **Αλέξανδρος Αντωνόπουλος** **στον ρόλο του Αντώνη, πατέρα του Αλέξανδρου.**

**Επεισόδιο 1ο.** Η υποχόνδρια Κατερίνα είναι σίγουρη πως θα πεθάνει σύντομα από το σύνδρομο Χέλγκα, ακολουθώντας την οικογενειακή παράδοση, μετά τη μαμά της και τη γιαγιά της. Έτσι, πείθει τον γιατρό της, Αντώνη Σωτηρίου -ο οποίος δεν παίρνει σοβαρά τις ανησυχίες της- να της γράψει αξονική εγκεφάλου. Στο μεταξύ, η Κατερίνα βλέπει τον, εδώ κι εφτά χρόνια αγαπημένο της, Δημήτρη, αγκαλιά με άλλη γυναίκα, αλλά πάνω που είναι έτοιμη να τον ξεμπροστιάσει, ο Δημήτρης καλύπτει την απιστία του. Ο γιος του Αντώνη, Αλέξανδρος, διακεκριμένος νευρολόγος κι αυτός, αναλαμβάνει τους ασθενείς του πατέρα του, ανάμεσά τους και την Αικατερίνη Χατζή και την Αιμιλία Χατζή. Στο ραντεβού του με την Κατερίνα κάνει τη διάγνωση. Η Κατερίνα μαθαίνει από τον Αλέξανδρο ότι έχει μόνο έξι μήνες ζωής.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΤΡΙΤΗ 14  ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Γ΄ ΚΥΚΛΟΣ**

**Βραβευμένη αστυνομική σειρά μυστηρίου, παραγωγής 1991**

**«Φόνος στο χορό των μεταμφιεσμένων» (The Affair of the Victory Ball)**

Ο επιθεωρητής Πουαρό μαζί με τον φίλο του Χέιστινγκς πηγαίνουν σε χορό μεταμφιεσμένων. Κατά τη διάρκεια της εκδήλωσης, ένας από τους καλεσμένους βρίσκεται μαχαιρωμένος μέχρι θανάτου κι άλλος ένας υποκύπτει από υπερβολική δόση ναρκωτικών την επόμενη μέρα.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 2ο.** Η Κατερίνα ακούει τη διάγνωση, σχεδόν, με ανακούφιση. Τόσα χρόνια της έλεγαν ότι είναι υποχόνδρια, αλλά αυτή ήξερε πως θα πεθάνει από την αρρώστια της μητέρας της και τώρα επιβεβαιώνεται. Το σοκ παρ’ όλα αυτά τη χτυπάει κι ο μόνος που είναι εκεί για να τη βοηθήσει να το διαχειριστεί είναι ο Αλέξανδρος. Στο μεταξύ, ο Πέτρος βλέπει μια γυναίκα να βγαίνει από το δωμάτιο του πατέρα του και υποψιάζεται πως έχουν σχέση. Η αλήθεια, όμως, είναι χειρότερη και θα τη μάθει σύντομα. Η Κατερίνα ανησυχεί για τη μετά θάνατον ζωή: υπάρχει ή δεν υπάρχει; Τελικά, αποφασίζει πως σημασία έχει το τώρα και ξεκινάει να πραγματοποιήσει τα όνειρά της. Όταν, όμως, πάει να πάρει τα χρήματα που έχει φυλάξει, την περιμένει μια έκπληξη.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΤΕΤΑΡΤΗ 15  ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ (Γ΄ ΚΎΚΛΟΣ) Κ8 GR**

**Βραβευμένη αστυνομική σειρά μυστηρίου**

**«Το μυστήριο της καλύβας των κυνηγών» (The mystery of Hunter's Lodge)**

Ο επιθεωρητής Πουαρό φεύγει άρρωστος από κάπου, όπου έχει οργανωθεί ένα σαββατοκύριακο κυνηγιού, το οποίο τελειώνει όταν ο όχι ιδιαίτερα συμπαθής ιδιοκτήτης βρίσκεται νεκρός.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W   και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 3ο.** Ο Αλέξανδρος τρέχει στο σπίτι της Κατερίνας μετά το τηλεφώνημα της θείας της. Η Κατερίνα είναι έξαλλη που της έκλεψαν τα χρήματα και γίνεται ακόμα πιο έξαλλη, όταν καταλαβαίνει πως τα πήρε ο Βλάσης. Αγγαρεύει τον Αλέξανδρο να την πάει στη δουλειά του Βλάσση, όπου μαθαίνει από το αφεντικό του τι έχει γίνει και αποφασισμένη να πάρει τα λεφτά της πίσω κουβαλάει με το ζόρι τον Αλέξανδρο μαζί της.

Όταν πηγαίνει στην τράπεζα που δουλεύει ο Δημήτρης για να του ζητήσει δάνειο, καταφέρνει να τον κάνει να ζηλέψει. Η συνάδελφος της Κατερίνας, η Αλίκη, ανακαλύπτει ότι η Κατερίνα κάλυπτε εξετάσεις πελατών που δεν δικαιολογούσαν τα ταμεία τους. Στο μεταξύ, ο Αλέξανδρος και ο Πέτρος διαφωνούν για το πώς θα σωθεί η κλινική, και η Κατερίνα βγαίνει για πρώτη φορά μόνη της το βράδυ… κι όπου τη βγάλει.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΠΕΜΠΤΗ 16 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Η περιπέτεια του αιγυπτιακού τάφου» (The adventure of the Egyptian Tombe)**

Λίγο μετά το άνοιγμα ενός αρχαίου αιγυπτιακού τάφου, τα μέλη της Αγγλο-αμερικανικής αποστολής αποδεκατίζονται. Μπορεί η κατάρα του Φαραώ να είναι η αιτία; Ο επιθεωρητής Πουαρό ταξιδεύει στην Αίγυπτο αναζητώντας τη λύση του μυστηρίου.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W  και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 4ο.** Η Κατερίνα γυρνάει σπίτι μεθυσμένη και με τη συνοδεία κρητικών λυράρηδων, που ξυπνάνε τη γειτονιά και την οικογένειά της. Πριν την πάρει ο ύπνος στον καναπέ, τους λέει ότι θα πεθάνει σε έξι μήνες και την επόμενη ημέρα το λέει και στην Κέλλυ. Στη δουλειά, ο Μάνος απειλεί ότι θα την απολύσει και θα τη βάλει φυλακή αν δεν καλύψει τη δική του κομπίνα στην ασφαλιστική. Η Ροζαλία ανησυχεί για την Κατερίνα και αποφασίζει να πάει να βρει τον γιατρό της. Εκεί συναντάει την Κέλλυ και την Κατερίνα και τα τρία κορίτσια καταλήγουν στην ασφαλιστική, για να αποκαλύψουν την απάτη του Μάνου. Στο μεταξύ, η Σάσα πιέζει για τα λεφτά της κι η λύση έρχεται από την ανιψιά ενός ασθενούς του Αλέξανδρου.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΠΑΡΑΣΚΕΥΗ 17 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Η μυστική φόρμουλα» (The underdog)**

Ο επιθεωρητής Πουαρό κάνει τις έρευνες του όταν o βάναυσος διευθύνων σύμβουλος μιας εταιρείας χημικών ξυλοκοπείται μέχρι θανάτου, μέσα στο σπίτι του, μετά την κλοπή της επαναστατικής νέας φόρμουλας που είχε δημιουργήσει η εταιρεία του.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W   και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 5ο.** Ο Αλέξανδρος μαθαίνει πως ο φύλακας έπιασε την Κατερίνα και τα κορίτσια να κάνουν διάρρηξη στην ασφαλιστική εταιρεία. Τρέχει να τη σώσει, για άλλη μια φορά, και της λέει πως εκείνος φεύγει για Ελβετία και δεν θα είναι εκεί στο επόμενο μπλέξιμό της να τη βοηθήσει. Ο Αντώνης και ο Πέτρος κανονίζουν να πουλήσουν τους δύο ορόφους της κλινικής πίσω από την πλάτη του Αλέξανδρου, αλλά χρειάζονται την ψήφο της Μαρκέλλας που έχει τους λόγους της να την αρνηθεί. Ο Βλάσης προσπαθεί να πείσει την Κατερίνα ότι άλλαξε μυαλά και βοηθάει στο σπίτι. Η Κατερίνα αρχίζει να κάνει πράγματα που έχει γράψει στη λίστα της και το βράδυ βγαίνει με τα κορίτσια. Πέφτουν, όμως, πάνω στον Δημήτρη που έχει βγει με συναδέλφους και τη Λουκία κι η βραδιά εξελίσσεται όπως δεν περίμενε κανείς τους.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΔΕΥΤΕΡΑ 20 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Η κίτρινα ίριδα» (The yellow Iris)**

Ένας άντρας γιορτάζει τη δεύτερη επέτειο του ξαφνικού θανάτου της συζύγου του με υδροκυάνιο την εποχή που βρίσκονταν στην Αργεντινή. Πρόκειται για μια περίπτωση όπου ο Πουαρό ήταν αυτόπτης μάρτυρας και δεν είχε καταφέρει να διαλευκάνει εκείνη την εποχή.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W  και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 6ο.** Ο Δημήτρης δεν μπορεί να πιστέψει ότι η Κατερίνα θα ζήσει μόνο έξι μήνες. Η Κατερίνα τού ζητάει να παντρευτούν και η Λουκία τον πιέζει να δεχτεί, έτσι ώστε να βάλει χέρι στην ασφάλεια ζωής της Κατερίνας και να γίνουν πλούσιοι. Η Κατερίνα έχει φαντασιώσεις για τον Αλέξανδρο, αλλά ντρέπεται να του το πει κι αυτός φοβάται πως η κατάστασή της επιδεινώνεται. Η Κατερίνα πείθει τη Ροζαλία να πει στους δικούς της για τον Ιάκωβο και να κανονίσει τον γάμο, εφόσον θα αναλάβει αυτή όλα τα έξοδα. Επίσης, προσφέρεται να αναλάβει τα έξοδα για τις σπουδές του Βλάση, που την έπεισε πως θέλει να γυρίσει στη σχολή και να πάρει πτυχίο -φυσικά λέει ψέματα. Τέλος, ο Αλέξανδρος αποφασίζει να φύγει για την Ελβετία.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΤΡΙΤΗ 21 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Η χαμένη διαθήκη» (The case of missing will)**

Ένα άντρας βαριά άρρωστος ζητά από τον επιθεωρητή Πουαρό να γίνει ο εκτελεστής της καινούργιας διαθήκης του, αλλά δολοφονείται πριν να προλάβει να την γράψει και όπως ανακαλύπτουν αργότερα και η παλιά του διαθήκη έχει κλαπεί.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W   και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 7ο.** Στο σπίτι υποδέχονται τους δύο γαμπρούς, τον Δημήτρη και τον Ιάκωβο, και οι ετοιμασίες αρχίζουν. Μια παλιά πελάτισσα της Κατερίνας ζητάει τη βοήθειά της για να κάνει καταγγελία στον γιατρό της, ο οποίος από λάθος διάγνωση της έδωσε μόνο τρεις μήνες ζωής. Η Κατερίνα ζητάει από τον Αλέξανδρο να υπογράψει την καταγγελία, αλλά εκείνος αρνείται. Η Κατερίνα αισθάνεται ότι την προδίδει και του κόβει την «καλημέρα». Αποφασίζει να βγει σε τηλεοπτική εκπομπή για να καταγγείλει η ίδια τον γιατρό. Ο Αλέξανδρος μαθαίνει πως ο επίδοξος αγοραστής των δύο ορόφων της κλινικής είναι ένας παλιός του συμφοιτητής, με τον οποίο είχαν πάντα κόντρα κι ότι η Νατάσα πίσω απ’ την πλάτη του έδωσε χρήματα στον πατέρα του για την κλινική κερδίζοντας έτσι θέση μετόχου.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΤΕΤΑΡΤΗ 22 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Η περιπέτεια του Ιταλού αριστοκράτη» (The adventure of the Italian Nobleman)**

Ο επιθεωρητής Πουαρό ερευνά την υπόθεση του φόνου ενός Ιταλού Κόμη, ο οποίος ήταν υπάλληλος του νέου συντρόφου της δεσποινίδας Λέμον. Ο επιθεωρητής Πουαρό ανακαλύπτει πολύ γρήγορα, ότι το θύμα είχε μπει στο στόχαστρο κάποιου εκβιαστή.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W   και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 8ο.** Η Κατερίνα με την ασθενή της πηγαίνουν για καταγγελία στον Ιατρικό Σύλλογο και ο Αντώνης αναλαμβάνει την περίπτωση. Η Λουΐζα, η γραμματέας του Κέντρου Υγείας, δεν βρίσκει πουθενά τον φάκελο της Αιμιλίας Χατζή και πηγαίνει στην κλινική να ρωτήσει τον Αλέξανδρο. Με την ευκαιρία, του δίνει τον φάκελο της Κατερίνας, που είχε μείνει στο κέντρο. Ο Αλέξανδρος καταλαβαίνει πως μπέρδεψε τους φακέλους και ψάχνει την Αιμιλία Χατζή να την ενημερώσει. Στο μεταξύ, η επιτροπή αξιολόγησης για την επιχορήγηση του Αλέξανδρου του ζητάει καθαρό ιατρικό ιστορικό κι ο Αλέξανδρος δεσμεύεται ότι δεν είχε ποτέ πρόβλημα με ασθενή. Η Μαρκέλλα αλλάζει γραμμή στη σχέση της με τον Πέτρο. Από δω και πέρα, τέρμα οι ζήλιες. Στο μεταξύ, η Κατερίνα λέει την αλήθεια στον Αντώνη για την αρρώστια της.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΠΕΜΠΤΗ 23 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Το μαργαριταρένιο περιδέραιο» (Jewel robbery at the Grand Metropolitan)**

Ο επιθεωρητής Πουαρό απολαμβάνει τις διακοπές του στο Μπράιτον όπου βρίσκεται για λόγους υγείας, όταν εξαφανίζεται μυστηριωδώς το πανέμορφο περιδέραιο μιας ηθοποιού που έχει καταλύσει στο ίδιο ξενοδοχείο.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W    και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 9ο.** Ο Αλέξανδρος είναι μέσα στις τύψεις και για την Κατερίνα και για τον πατέρα του. Η Κατερίνα αγοράζει ένα μεγάλο τζιπ κι αλλάζει το δαχτυλίδι που της πήρε ο Δημήτρης. Στο κοσμηματοπωλείο η Κέλλυ μαθαίνει από τον υπάλληλο ότι το δαχτυλίδι το διάλεξε μια γυναίκα που ήταν μαζί με τον Δημήτρη. Ο Μάνος, ο πρώην διευθυντής της Κατερίνας, για να γλιτώσει τη φυλακή, υποστηρίζει ότι η Κατερίνα έχει διαγνωστεί με παράνοια και λέει ψέματα ότι θα ζήσει έξι μήνες. Η Κατερίνα ζητάει τη βοήθεια του Αντώνη, να βεβαιώσει πως πεθαίνει, ενώ ο Αλέξανδρος αποφασίζει να μιλήσει αυτός, παρά τις συμβουλές του Πέτρου πως αν το παραδεχτεί δημόσια θα καταστρέψει την καριέρα του.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**

**ΠΑΡΑΣΚΕΥΗ 24 ΙΟΥΝΙΟΥ 2022**

**.......................................................................................................**

**18.00 ΕΙΔΗΣΕΙΣ/Δελτίο στη Νοηματική + ΑΘΛΗΤΙΚΑ + ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ Κ8 GR Ε΄ ΚΥΚΛΟΣ**

**Βραβευμένη αστυνομική σειρά μυστηρίου**

**«Το κουτί με τις σοκολάτες» (The chocolate box)**

Ενώ στο Βέλγιο, ο Πουαρό συνεργάζεται με τον Αρχηγό της Αστυνομίας, έρχεται στο φως μια υπόθεση από τις πρώτες μέρες του στη βελγική αστυνομική δύναμη, η οποία σχεδόν του είχε ξεφύγει εκείνη τη μακρινή εποχή.

**20.00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) W  και με υπότιτλους για Κ/κωφούς και βαρήκοους θεατές**

**Ρομαντική κωμωδία**

**Επεισόδιο 10ο.** Η Κατερίνα θέλει να σβήσει όσα πιο πολλά μπορεί από τη λίστα της. Παρά τις αντιρρήσεις του Παντελή, γράφει το σπίτι της στο όνομά του και κανονίζει την κηδεία της. Ο Αλέξανδρος φέρεται τόσο ευγενικά και φιλικά στην Κατερίνα, που την κάνει να υποψιαστεί ότι όπου να ‘ναι πεθαίνει. Τελικά, της λέει πως οι εξετάσεις της είναι ίδιες και της ζητάει να την παρακολουθεί για ερευνητικούς λόγους -κι όλα τα έξοδα πληρωμένα. Η Κατερίνα δέχεται και του ζητάει για αντάλλαγμα να προσλάβει την Κέλλυ για γραμματέα. Ο Αλέξανδρος δέχεται κι, όπως η Κατερίνα τον αγκαλιάζει ενθουσιασμένη, μπαίνει στο γραφείο η Νατάσα και τους βλέπει αγκαλιά.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**...........................................................................................................**